નાયબ સીએમે જણાવ્યું હતું કે સરકારને ફિઝિબિલિટી રીપોર્ટ મળ્યાં પછી તેનો અભ્યાસ અને જરુરી મંજૂરીઓ મેળવ્યાં બાદ કામ શરુ થઇ શકશે. બને તેટલી ઝડપથી આ યોજના શરુ કરવામાં આવશે. સરકારના માનવા પ્રમાણે આ પરિયોજનાની શક્યતાની ખાતરી કરવા માટે હજુ પણ પાંચેક વરસ લાગી શકે છે. જો શક્યતા લાગે તો લગભગ 15 વર્ષનો સમય ખંભાતના અખાતમાં ડેમો બનાવતાં લાગી શકે છે. આ પરિયોજનામાં સંકળાયેલા અધિકારીઓના મતે 2015-16 સુધીમાં આ પ્રોજેક્ટનું મૂલ્ય 90,000 કરોડ પહોંચી ગયું હતું.